b'\n_START_ARTICLE_\nBataki\xc5\xb3 herbas\n_START_SECTION_\nApra\xc5\xa1as\n_START_PARAGRAPH_\nHerbo skydo sidabriniame lauke, atskirtame nuo skydo raudonos pap\xc4\x97d\xc4\x97s liepsn\xc5\xb3 linija, juodas i\xc5\xa1nyrantis \xc5\xa1\xc4\x97lstantis lokys su raudona kuoka de\xc5\xa1in\xc4\x97je letenoje. Lokio lie\xc5\xbeuvis raudonas, nagai sidabriniai.\n_START_SECTION_\nIstorija\n_START_PARAGRAPH_\nVietov\xc4\x97 prie An\xc4\x8dios up\xc4\x97s kranto, kur \xc4\xafsik\xc5\xabr\xc4\x99s miestelis, priklauso regionui, kur vyko ar\xc5\xa1ios \xc5\xbeemai\xc4\x8di\xc5\xb3 kovos su Vokie\xc4\x8di\xc5\xb3 ordinu. Prie Bataki\xc5\xb3 esant\xc4\xaf Aukaimio piliakaln\xc4\xaf XIII a. pabaigoje - XIV a. prad\xc5\xbeioje Vokie\xc4\x8di\xc5\xb3 ordinas naikino ir degino net kelis kartus, kol 1305 m. pil\xc4\xaf ir prie jos buvusias gyvenvietes pavert\xc4\x97 pelenais. 1448 m. atgijusi gyvenviet\xc4\x97 jau minima Bataki\xc5\xb3 vardu. Vietos gyventojai aktyviai dalyvavo XIX a. sukilimuose ir pokario rezistencin\xc4\x97je kovoje su sovietais._NEWLINE_Herbo etalono autorius \xe2\x80\x93 dailininkas Juozas Galkus. Lietuvos Respublikos Prezidentas herb\xc4\x85 2006 m. gruod\xc5\xbeio 28 d. patvirtino dekretu Nr. 1K-842.\n_START_SECTION_\nSimbolika\n_START_PARAGRAPH_\nBataki\xc5\xb3 herbu i\xc5\xa1reik\xc5\xa1ta pasiaukojama \xc5\xbeemai\xc4\x8di\xc5\xb3 kova u\xc5\xbe Lietuvos laisv\xc4\x99. Juodas lokys paimtas i\xc5\xa1 \xc5\xbdemaitijos herbo, raudona (kruvina) kuoka - vienas i\xc5\xa1 \xc5\xbeemai\xc4\x8di\xc5\xb3 kovos ginkl\xc5\xb3. Liepsnojanti skydo pap\xc4\x97d\xc4\x97 rodo kan\xc4\x8dias, kurias patyr\xc4\x97 \xc5\xa1io kra\xc5\xa1to gyventojai kovodami u\xc5\xbe laisv\xc4\x99.'